Jun 08,2018
30న ఆకాశ్‌ అంబానీ నిశ్చితార్థం
ముంబయి: రిలయన్స్‌ అధినేత ముకేశ్‌ అంబానీ కుమారుడు ఆకాశ్‌ నిశ్చితార్థానికి రంగం సిద్ధమైంది. రోజీ బ్లూ డైమండ్స్‌ అధినేత రసెల్‌ మెహతా- మోనాల కుమార్తె శ్లోకా మెహతాతో ఆకాశ్‌ నిశ్చితార్థాన్ని ఈనెల 30న నిర్వహించునన్నారు. ముకేశ్‌ నివాసం యాంటెలా ఈ వేడుకకు వేదిక కానుంది. ప్రముఖులు, బంధువుల సమక్షంలో వీరిద్దరూ ఉంగరాలు మార్చుకోనున్నారని అంబానీ కుటుంబీకులు చెబుతున్నారు. దేశంలోని అత్యంత ప్రముఖులు, అత్యంత సన్నిహితులను మాత్రమే ఈ వేడుకకు ఆహ్వానించనున్నారు. ఇందులో భాగంగా వివాహ నిశ్చితార్థ మొదటి ఆహ్వాన పత్రికను నీతా అంబానీ ముంబయిలోని వరసిద్ధి వినాయక స్వామికి సమర్పించారు. అంబానీ ఇంట్లో ఏ శుభకార్యం జరిగినా ఇంటిల్లిపాదీ వరసిద్ధి వినాయక దేవాలయాన్ని దర్శించుకోవడం ఆనవాయితీ.
మీ స్నేహితులకు రికమెండ్ చెయ్యండి